Държавен вестник, бр. 81, 2020 г., стр. 33

БРОЙ  81	
Д Ъ Р Ж А В Е Н  В Е С Т Н И К 	
СТР.  33  
Г л а в а  д е с е т а
ИЗИСКВАНИЯ ВЪВ ВРЪЗКА С ПРИЛАГА­
НЕТО НА ЧЛ. 6, ПАРАГРАФ 2, АЛ. 2 ОТ 
РЕГЛАМЕНТ (ЕС) № 909/2014
Чл. 87. Изискванията на тази глава се 
прилагат по отношение на лицата, имащи 
качеството на инвестиционен посредник по 
смисъла на чл. 6, ал. 1 от ЗПФИ и/или на 
професионален клиент, които не попадат сред 
посочените в чл. 5 от ЗПФИ изключения.
Чл. 88. Когато при сключването на сдел­
ка с финансовите инструменти по чл. 5, 
параграф 1 от Регламент (ЕС) № 909/2014 се 
включат двама инвестиционни посредници, 
те извършват анализ с цел определянето на 
начина на отчитане на всеки от тях съобразно 
положението му на инвестиционен посредник 
или клиент. 
Чл. 89. За целите на тази глава като профе­
сионален клиент се разглежда професионален 
клиент по смисъла на § 1, т. 10 от допълни­
телните разпоредби на ЗПФИ, включително в 
случаите, в които инвестиционният посредник 
принципно или за целите на конкретната 
сделка или услуга го е категоризирал като 
приемлива насрещна страна по смисъла на 
чл. 93 от ЗПФИ или като непрофесионален 
клиент по смисъла на § 1, т. 11 от допълни­
телните разпоредби на ЗПФИ.
Чл. 90. Сделките с финансови инструменти 
по чл. 4, т. 1- 3 и 11 от ЗПФИ се сключват 
при съблюдаване на изискванията, устано­
вени в чл. 6, параграф 2 от Регламент (ЕС) 
№ 909/2014.
Чл. 91. (1) Формата и съдържанието на 
протоколите за съобщения и процедурите за 
комуникация, чието използване е насочено 
към ограничаване на случаите на неуспешен 
сетълмент при сключването на сделки по 
чл. 90, се определят по споразумение между 
инвестиционния посредник и съответния 
професионален клиент.
(2) При определянето на реда за предоста­
вяне на информация по ал. 1 инвестиционни­
ят посредник и съответният професионален 
клиент могат да изберат някой от следните 
способи:
1. изпращане на писмено потвърждение 
и писмено разпределение, изпратени от про­
фесионалния клиент до инвестиционния по­
средник съобразно изискванията, установени 
в чл. 2, параграф 1 от Делегиран регламент 
(ЕС) 2018/1229 на комисията от 25 май 2018 г. 
за допълване на Регламент (ЕС) № 909/2014 
на Европейския парламент и на Съвета по 
отношение на регулаторните технически 
стандарти за дисциплина при сетълмент 
(OB, L 230/1 от 13 септември 2018 г.), нари­
чан по-нататък „Делегиран регламент (ЕС) 
2018/1229“;
2. неизпращане на писмено потвърждение, 
когато се изпраща писмено разпределение, 
съдържащо писменото потвърждение за склю­
чената сделка съгласно чл. 2, параграф 1, ал. 3 
от Делегиран регламент (ЕС) 2018/1229, като 
потвърждението на условията на сделката е 
посочено в допълнително поле към писме­
ното разпределение или е приложено при 
изпращането на писменото разпределение в 
съответствие с трансакцията;
3. неизпращане на писмено потвърждение 
или писмено разпределение, когато инвести­
ционният посредник гарантира получаването 
на необходимата информация за сетълмен­
та на съответната сделка съгласно чл. 2, 
параграф 1 от Делегиран регламент (ЕС) 
2018/1229 преди настъпването на сроковете, 
установени в чл. 2, параграф 2 от същия ре­
гламент, включително устно или чрез системи, 
осигуряващи на инвестиционния посредник 
достъп до необходимата информация.
Чл. 92. Инвестиционният посредник и 
професионалният клиент могат да сключат 
споразумение за отстраняване на неблаго­
приятните последици, настъпили в резултат 
на забавяне на изпращането на съобщение 
или поради несъобщаването на писменото 
разпределение и потвърждението от страна 
на инвестиционния посредник. 
Чл. 93. Инвестиционният посредник и 
съответният професионален клиент могат 
да включат постигнатите между тях догово­
рености както в рамковото споразумение, 
уреждащо техните взаимоотношения, така и 
във всяко последващо споразумение, вклю­
чително в договора, сключен между тях на 
основание чл. 82 от ЗПФИ и предвиден в 
чл. 58 от Делегиран регламент (ЕС) 2017/565 
на комисията от 25 април 2016 г. за допълва­
не на Директива 2014/65/ЕС на Европейския 
парламент и на Съвета по отношение на 
организационните изисквания и условията за 
извършване на дейност от инвестиционните 
посредници и за даването на определения за 
целите на посочената директива (OB, L 87/1 
от 31 март 2017 г.).
Чл. 94. При постигане на съгласие за 
изпращане от страна на професионалния 
клиент на писмено потвърждение и/или раз­
пределение в съответствие с чл. 2, параграф 
1 от Делегиран регламент (ЕС) 2018/1229 се 
пристъпва към приемането на процедури за 
писмена комуникация посредством поща, 
факс или електронни средства.
Чл. 95. (1) При използването на електронни 
средства инвестиционният посредник е длъ­
жен да предостави на професионалните си 
клиенти възможност за използване на меж­
дународни отворени процедури за комуника­
ция и стандарти за съобщения и референтни 
данни съгласно чл. 2, параграф 1, точка 34 
от Регламент (ЕС) № 909/2014.
(2) Инвестиционният посредник се осво­
бождава от задължението по ал. 1 в следните 
случаи: